Kunnian kentät (kappale)

Kunnian kentät on Dingon singlejulkaisu vuodelta 1985. Se jäi viimeiseksi Dingon julkaisuksi 1980-luvulla, joka julkaistiin Fazer Finnlevyn kautta. Singlen kappaleita ei julkaistu alun perin millään Dingon studioalbumilla, mutta ne on myöhemmin julkaistu useammalla yhtyeen kokoelmalevyllä.

Single nousi Suomen virallisen listan ensimmäiselle sijalle.

 Äänittäminen 

Dingo matkusti äänittämään uutta materiaalia Irlantiin Windmill Lane Records -studiolle. Samassa studiossa olivat aiemmin äänittäneet muun muassa U2, The Rolling Stones ja Paul McCartney.Norres, s. 26

Manageri Lasse Norres on myöhemmin muistellut, että Dingon jäsenten aika studiolla kului pääasiassa alkoholijuomien nauttimiseen.Norres, s. 27Saarela, s. 373-374 Dingo sai studiolla levytettyä vain yhden kappaleen. Loput materiaalista äänitettiin myöhemmin Helsingissä.Kunnian päivät 1983–1986 -kokoelmalevyn kansilehti, s. 20-21

Norreksen ja Dingon jäsenten näkemykset äänitysmatkasta poikkeavat toisistaan. Norreksen mukaan yhtyeen oli tarkoitus äänittää tulevaa Pyhä klaani -albumia. Yhtyeen jäsenet ovat kiistäneet Norreksen väitteen, sillä heidän mukaansa tarkoituksena oli vain singlen äänittäminen.

 Musiikki 

Singlellä Dingon tyyli poikkesi merkittävästi aiemmasta. Kappaleella ”Sata rohkeaa laivaa” yhtye oli ottanut vaikutteita folk-musiikista.

 Arvioita 
Soundin Juho Juntunen suhtautui singleen myöteisemmin kuin Dingon aiempaan tuotantoon. Hän kehui etenkin folk-henkistä kappaletta ”Sata rohkeaa laivaa”. Hän löysi puutteita ”Ota paha pois”-livekappaleelta, mutta kannusti yhtyettä jatkamaan kokeilevalla linjallaan.Huumonen 2022, s. 23–24

 Kappaleet 
Single julkaistiin sekä 7-tuumaisena singlenä että 12-tuumaisena maksisinglenä. Maksisinglellä oli kappaleen ”Kunnian kentät” pidempi versio sekä liveäänitys kappaleesta ”Ota paha pois”. Kyseisestä kappaleesta ei ole olemassa studiossa levytettyä versiota. Maksisinglellä oli myös kuvakannet.

 7"-single 
 A1: 
 B1: 

 Maxi-single 
 A1: 
 A2: 
 B1: 
 Kokoonpano 
 Pertti Neumann ‎– laulu
 Jonttu Virta ‎– kitara
 Pepe Laaksonen ‎– basso, laulu
 Pete Nuotio ‎– koskettimet
 Juha Seittonen ‎– rummut

 Lähteet 





 Viitteet 

Luokka:Dingon kappaleet
Luokka:Vuoden 1985 kappaleet